Den fordummende journalistikken

26. apr. 2015 21:31 Sist oppdatert 27. april 2015

Norsk media er på ville veier. Føler dere ikke et ansvar over å være «den fjerde statsmakt»?

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Leserne vil ha dritt. Rett og slett. De vil ha sladder, drittslenging, uthenging, skandaler og «tips til å få et bedre liv». Men bør de få det, spør Emma Bjerregaard Opheim (21)? NTB Scanpix

«Slik får du sommerkroppen»

«Ti ting du ikke visste om Charter-Svein»

«Katten Mons var borte i 2 døgn, så skjedde det utrolige!»

«Slik velger Erna Solberg kjolene sine»

Ved første øyekast kan dette ligne forsidesaker frade svært underholdningsbaserte bladene TOPP og Se og Hør.Men følger man med på nettaviser vet man meget godt at dette er vel så, om ikke mer, aktuelt hos både VG og Dagbladet, to av Norges største mediehus.

Folket vil ha drittslenging

Det triste er at journalistene har rett når de forsvarer seg med at: «Vi gir jo bare leserne hva de vil ha!» For leserne vil ha dritt. Rett og slett. De vil ha sladder, drittslenging, uthenging, skandaler og «tips til å få et bedre liv».

Men likevel, hvor i alle dager har journalistikkens moral havnet? Tydeligvis en eller annen plass mellom intime detaljer om Charter-Svein, bloggere og Northug; den enkleste utvei hvor pengebingen som ikke ligner grisen.

Jeg kan for så vidt si meg enig i at det er lett å forville seg inn i underholdningsbransjens baner. Vi liker å få ting servert på sølvfat og bli konstant underholdt.

Hvor er det blitt av vaktbikkjeprinsippet?

Men betyr det at det er rett? Er det virkelig rett av journalistene å følge strømmen og publisere tull bare fordi det er klikkvennlig? Er det ikke på grunn av det motsatte at vi har journalistikken? For at noen skal heve stemmen og ta til orde mot urettferdighet?

Hvor er vaktbikkjeprinsippet blitt av? Føler dere ikke et ansvar over å være «den fjerde statsmakt»?

Jeg sier ikke at det ikke eksisterer seriøs journalistikk. For det gjør det. Det finnes fantastisk journalistikk og journalister som gjør grundig arbeid. Dette har derimot en tendens til å drukne. Drukne i personangrep på bloggere, sladring, personlige tragedier og bagateller.

Mitt poeng er derfor at som aktører med makt kommer også et ansvar. Et ganske stort et også; med den essensielle rollen mediene spiller i samfunnet vårt, har dere faktisk mulighet til å påvirke hva som opptar og engasjerer publikum. Det kan virke som «den fjerde statsmakt» har en tendens til å glemme akkurat dette,

Hvilken rolle vil dere ha i samfunnet?

Jeg synes det er på tide at de store avisene stiller seg selv spørsmålet om hva de egentlig vil oppnå.

Vil dere virkelig være med å skape og videreføre et Norge som er mer opptatt av babynavnstatistikk, forsvunne katter og Northugs fyllekjøring? Eller vil dere ta tilbake ansvaret deres, og gjenoppta rollen som et seriøst og formidlende medium som prøver å få folk til å tenke?

Det er på tide å våkne opp fra den underholdningsbaserte dvalen.

Følg Aftenposten Si;D påFacebook, Twitter og Snapchat (aft.sid).

Les også Vi kaster bort ytringsfriheten

Les også Kjære presse-Norge. Hvor var dere?

Les også Journalister som vil prege nyhetsbildet, skal ikke få lov til å male fremtiden vår svart

Emma Bjerregaard Opheim (21)